C 255 A/4
DA
Den Europæiske Unions Tidende
20.7.2023
Når de udvalgte ansøgere er blevet ansat, vil de blive bedt om at dokumentere deres færdigheder og kompetencer — både generelle og områderelaterede — på et af EUIPO's sprog.
Det er derfor nødvendigt, at de vigtigste aspekter af udvælgelsen tilrettelægges på et af disse sprog.
Af tekniske årsager og for at sikre konsekvens på tværs af prøverne vil de instruktioner, der gives under prøverne, IT-grænsefladen(-erne) til testadministration og kommunikationen med de tilsynsførende være på engelsk.
I invitationerne til ansøgerne og på EUIPO's websted vil der være et link med oversættelsen af instrukserne og de(t) relevante skærmbillede (er) af IT-grænsefladen(-erne) til EUIPO's fem sprog. 4.3.
Faser i udvælgelsesprøven 4.3.1.
Ansøgning For at søge skal ansøgerne have en EPSO-konto.
Ansøgere, der endnu ikke har en EPSO-konto, skal oprette en.
Der må kun oprettes én konto, som ansøgeren efterfølgende anvender til alle sine EPSO-ansøgninger.
Ansøgerne skal søge online på EPSO's hjemmeside (4) senest den: 29. august 2023 kl.
12.00 (middag), centraleuropæisk tid.
Ved at validere ansøgningen erklærer ansøgerne på tro og love, at de opfylder alle de betingelser, der er nævnt i afsnittet »Kan jeg søge?« Når ansøgningen er valideret, kan der ikke længere ændres noget.
Det er ansøgernes eget ansvar at sørge for, at ansøgningen udfyldes og valideres inden for fristen.
Ansøgerne skal uploade scannede kopier af de dokumenter, der understøtter oplysningerne i ansøgningsskemaet, til deres EPSO-konto senest den 2. oktober 2023 kl.
12.00 (middag), centraleuropæisk tid.
4.3.2.
Testning Alle ansøgere, der har valideret deres ansøgning inden for den frist, der er angivet i denne meddelelse, vil blive indkaldt til en række prøver.
a) Ræsonnementsprøver Prøverne i ansøgernes ræsonnementsfærdigheder vil blive tilrettelagt som følger:
Prøve
Sprog
Spørgsmål
Varighed
Antal point, der kræves
Verbalt ræsonnement
Sprog 1
20 spørgsmål
35 min
10/20
Numerisk ræsonnement
Sprog 1
10 spørgsmål
20 min
Numerisk og abstrakt tilsammen: 10/20
Abstrakt ræsonnement
Sprog 1
10 spørgsmål
10 min
For at bestå ræsonnementsprøverne skal en ansøger opnå både mindst 10/20 point i prøven i verbalt ræsonnement og i alt mindst 10/20 point i prøverne i numerisk og abstrakt ræsonnement.
Formålet med disse prøver er at udvælge ansøgere med tilstrækkelige ræsonnementsfærdigheder.
Disse prøver er stopprøver, hvilket betyder, at selv om ansøgerne skal opnå det krævede antal point for at gå videre i udvælgelsesprøven, tæller de opnåede point ikke med i det endelige resultat (se afsnit 4.3.3).
Ansøgere, der ikke opnår det krævede antal point i ræsonnementsprøverne, vil ikke få bedømt resultaterne af de andre prøver (områderelateret multiple choice-prøve og casestudie) eller blive informeret om disse resultater.
(4)
https://epso.europa.eu/da/job-opportunities/open-for-application.